สงครามนกอีมู

สงครามนกอีมู () เป็นปฏิบัติการทางทหารเพื่อควบคุมประชากรนกอีมูในประเทศออสเตรเลียในช่วงปลายปีค.ศ. 1932 จากการที่นกอีมูเพิ่มจำนวนขึ้นอย่างรวดเร็วกว่า 20,000 ตัวจนสร้างปัญหาแก่เกษตรกรไร่ข้าวโพดในท้องที่อำเภอแคมเปียนของรัฐเวสเทิร์นออสเตรเลีย ทางการออสเตรเลียว่าจ้างอดีตทหารผ่านศึกในสงครามโลกครั้งที่หนึ่ง จัดหน่วยทหารติดปืนกลลิวอิสเพื่อกำจัดนกอีมูเหล่านี้ จนสื่อในประเทศต่างเรียกปฏิบัติการนี้ว่า "สงครามนกอีมู"

เดิมที ปฏิบัติการมีกำหนดเริ่มขึ้นในวันที่ 10 ตุลาคม ค.ศ. 1932 มีผู้รับผิดชอบคือพันตรี G. P. W. เมเรดิท แห่งกองสรรพาวุธหนักที่เจ็ด กรมทหารปืนใหญ่ออสเตรเลีย แต่ด้วยฝนตกหนักจนนกอีมูกระจายตัวเป็นวงกว้าง ทำให้ต้องเลื่อนกำหนดการออกไปเป็นเดือนพฤศจิกายน เมื่อเริ่มปฏิบัติการจริง ด้วยความว่องไวและการวิ่งสะเปะสะปะของนกอีมู ทางการออสเตรเลียสามารถกำจัดนกอีมูได้ไม่ถึง 1,000 ตัวเท่านั้นในความพยายามสองครั้ง ปฏิบัติการถือว่าล้มเหลวลงอย่างสิ้นเชิง ประชากรของนกอีมูยังคงเพิ่มขึ้นต่อไป

อ้างอิง

ประวัติศาสตร์ออสเตรเลีย
พ.ศ. 2475